კოზი კორპეშისა და ბაიან-სულუს ეპოსი
კოზი კორპეში და ბაიან-სულუ (ყაზახ. Қозы Көрпеш - Баян Сұлу) — XIII-XIV საუკუნეების ყაზახური ეპოსი. პოემა ზეპირი გადმოცემით ვრცელდებოდა საუკუნეების განმავლობაში. მისი ტექსტი პირველად 1831 წელს ჩაიწერეს. დღეს არსებობს პოემის რამდენიმე ვერსია. ეპოსში მოთხრობილია ლამაზი, თუმცა ტრაგიკული სიყვარულის ამბავი. ანთროპოლოგი გრიგორი პოტანინის თქმით, ეს პოემა „ყაზახური ეთიკის უმთავრესი წყაროა“.